﻿ POLITICI PUBLICE OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII – ROMÂNIA 2015–2035 MONICA MARIN ADRIANA NEGUŢ CLAUDIA PETRESCU MANUELA SOFIA STĂNCULESCU IULIAN STĂNESCU rticolul prezintă câteva obiective specifice legate de obiectivul general de dezvoltare a calităţii administraţiei Apublice ca o condiţie necesară pentru îmbunătăţirea calităţii furnizării serviciilor publice şi, mai general, pentru o bună guvernare. Propunerile derivă din analiza documentelor strategice naţionale şi internaţionale şi a datelor disponibile şi sunt legate de: I. elaborarea şi implementarea politicilor publice; II. managementul resurselor umane şi III. e-guvernare, alături de factori facilitatori legaţi de dezvoltarea capacităţii de parteneriat şi procesul de descentralizare fiscală şi administrativă. Pentru a monitoriza implementarea acestor obiective pe orizontul de timp scurt, mediu şi lung, articolul propune o serie de indicatori-cheie care să arate progresul României în direcţia atingerii obiectivului general. Ţintele propuse nu pot fi atinse în absenţa realizării următoarelor obiective pe termen scurt: I. îmbunătăţirea calităţii statisticilor din sectorul public; II. dezvoltarea sistemului de recompense şi beneficii pentru personalul din sectorul public; III. implementarea proiectelor din fonduri europene care vizează formarea personalului din sectorul public; IV. creşterea autonomiei financiare şi decizionale a autorităţilor publice locale; V. simplificarea procedurilor administrative pentru accesarea serviciilor publice de către cetăţeni; VI. dezvoltarea la nivel naţional a disponibilităţii serviciilor e-guvernare, inclusiv pentru grupurile dezavantajate; VII. îmbunătăţirea competenţelor digitale ale persoanelor din grupurile dezavantajate. Cuvinte-cheie: administraţie publică; politici publice; resurse umane; e-guvernare. Adresele de contact ale autorilor: Monica Marin, Adriana Neguţ, Claudia Petrescu, Manuela Sofia Stănculescu, Iulian Stănescu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: monicatoba@ hotmail.com; adri.negut@gmail.com; claucaraiman@yahoo.com; manuelasofia.stanculescu@gmail.com; iulian7400@yahoo.com. CALITATEA VIEŢII, XXVI, nr. 4, 2015, p. 375–398 376 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 2 INTRODUCERE Pentru ca în următorii 20 de ani România să atingă un nivel ridicat de dezvoltare o condiţie cheie este creşterea rapidă a calităţii sistemului public. În absenţa unui sistem public performant, dezvoltarea nu este posibilă, cu atât mai mult în sectoarele sociale. Servicii publice de calitate nu se pot dezvolta în mod echilibrat pe tot cuprinsul ţării fără un sistem public de calitate şi, bineînţeles, fără un buget adecvat. În acest sens, în cadrul proiectului Academiei Române de elaborare a Strategiei de dezvoltare a României pentru următorii 20 de ani (Zamfir coord., 2015), ICCV a inclus creşterea rapidă a calităţii sistemului public printre obiectivele-cheie. Asociat, au fost fixate şi următoarele obiective de dezvoltare: ■ creşterea eficienţei tuturor activităţilor publice/ programelor publice – accentul deplasat de la controlul respectării procedurii la monitorizare şi evaluare a eficienţei; ■ adoptarea unui program prioritar de debirocratizare: monitorizarea tuturor tendinţelor birocratice inutile şi eliminarea costurilor de timp şi energie a lor; ■ adoptarea unui program de evitare a corupţiei prin simplificarea procedurilor, creşterea mecanismelor de monitorizare şi evaluare, a transparenţei actului public, creşterea informării publice, creşterea controlului cetăţeanului – în instanţă, intervenţia rapidă a organelor juridice; ultimă ■ respectul pentru cetăţean trebuie să fie o valoare centrală: implementarea unui program de monitorizare a impactului sistemului public asupra calităţii vieţii cetăţeanului. Ţintă: dezvoltarea unei strategii de promovare a calităţii vieţii ca obiectiv al sistemului public – decembrie 2016; responsabil – ICCV; ■ promovarea unei culturi a responsabilităţii publice, corectitudinii, eficienţei tuturor programelor publice şi centralitatea interesului naţional; ■ identificarea şi eliminarea surselor structurale de conflict public. Exemplu: în noua constituţie, eliminarea conflictului structural parlament/ preşedinte: înlocuirea configuraţiei confuze cu o formulă coerentă de democraţie parlamentară, cu preşedinte ales de parlament. În această a doua fază de elaborare a proiectului Strategiei, trecem la analiza aprofundată a obiectivului-cheie propus – creşterea calităţii sistemului public. Scopul acestei analize este identificarea condiţiilor şi factorilor (interni şi externi) de care depinde realizarea obiectivului-cheie şi a obiectivelor asociate. De asemenea, analiza urmăreşte identificarea unor direcţii prioritare de acţiune, preponderent axate pe termen scurt. CE ÎNSEAMNĂ CREŞTEREA CALITĂŢII GUVERNĂRII? Deşi articolul de faţă are în vedere creşterea calităţii sistemului public, accentul cade pe creşterea calităţii administraţiei publice. Astfel, analiza se 3 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 377 concentrează pe aria de responsabilitate a ministerelor (inclusiv a agenţiilor şi autorităţilor în subordine/ coordonare) şi administraţiei publice locale (primării şi consilii judeţene), care nu reprezintă totalitatea sectorului public1. Calitatea administraţiei publice este o precondiţie pentru calitatea guvernării2. În definiţia Comisiei Europene (2015), calitatea administraţiei publice se referă la: (1) o mai bună reglementare („policy-making”); (2) încorporare a practicilor etice şi anticorupţie; (3) instituţii profesioniste şi funcţionale; (4) îmbunătăţirea furnizării serviciilor; (5) îmbunătăţirea mediului de afaceri; (6) îmbunătăţirea calităţii sistemelor de justiţie şi (7) administrarea eficientă a fondurilor publice. Toate cele şapte elemente sunt necesare pentru a obţine buna guvernare, adică o guvernare de calitate. Calitatea guvernării este cel mai adesea măsurată, inclusiv la nivel european, pe baza definiţiei dezvoltate de Banca Mondială, adică: „tradiţiile şi instituţiile prin care este exercitată autoritatea într-o ţară. Aceasta include: (1) procesul prin care guvernele sunt selectate, monitorizate şi înlocuite; (2) capacitatea guvernului de a formula şi implementa eficient politici adecvate şi (3) respectul cetăţenilor şi al statului pentru instituţiile care guvernează interacţiunile sociale şi economice între i alţii, 2010: 4). ele”3 (Kaufmann ş Corespunzător acestei definiţii, a fost dezvoltat setul de date Worldwide Governance Indicators (WGI), printre cel mai des folosite pentru a caracteriza nu doar calitatea guvernării, ci şi performanţa administraţiei publice. Indicii WGI agregă şase dimensiuni ale guvernării, grupate în trei teme principale: I) voce şi responsabilizare („accountability”), stabilitatea politică şi absenţa violenţei/terorismului; II) eficacitatea guvernării şi calitatea reglementării; III) respectarea legii şi controlul corupţiei. Indicatorii WGI arată o îmbunătăţire a calităţii guvernării în România între 1996 şi 2013. În acelaşi timp însă, România înregistrează încă valori scăzute (doar în jur de 50 dintr-un maxim de 100) cu privire la eficacitatea guvernării, stabilitatea 1 Pentru diferenţierile dintre definirea sectorului public şi definirea administraţiei publice conform clasificării CAEN, vezi Demmke şi Moilanen (2012). Una dintre cele mai des utilizate definiţii ale sectorului public se bazează pe metodologia conturilor naţionale, conform căreia sunt incluse şi corporaţiile publice financiare şi non-financiare (European Commission, 2009). De exemplu, Ministerul Finanţelor Publice include şi Agenţia Naţională de Presă Agerpres în statistica posturilor ocupate din sectorul public. Corporaţiile publice nu fac obiectul analizei de faţă, însă este important de delimitat care este ansamblul general al sectorului public în special pentru obiectivele legate de managementul resurselor umane şi creşterea raţionalizării cheltuielilor în ansamblul sectorului public. 2 Conform Strategiei privind mai buna reglementare 2014–2020 (Guvernul României, 2014b: 4), termenul guvernare se referă la acţiunile unei echipe guvernamentale care temporar deţine puterea executivă a statului. Termenul guvernare nu este folosit ca fiind sinonim cu cel de guvernanţă, care desemnează pe lângă actul guvernării şi corpul de instituţii şi cutume care se dezvoltă în societate, independent de acţiunile unui guvern central temporar. 3 Această definiţie este folosită de către Guvernul României pentru termenul de „guvernanţă” (Strategia privind mai buna reglementare 2014–2020, 2014b: 4). 378 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 4 politică şi controlul corupţiei4. Datele WGI sunt utile pentru a caracteriza performanţa administraţiei publice (încă nesatisfăcătoare), dar rămân la un nivel atât de agregat unite, încât este dificil de extras, pe baza lor, un set de obiective operaţionale care să contribuie la creşterea calităţii guvernării. Grafic 1 Calitatea guvernării în România, 1996–2013 Sursa: Banca Mondială, Worldwide Governance Indicators, http://info.worldbank.org/governance/ wgi/index.aspx#home. Note: Voce şi responsabilizare („accountability”) reflectă percepţiile cu privire la măsura în care cetăţenii pot participa la alegerea guvernului, precum şi libertatea de expresie, libertatea de asociere şi libertatea presei. Stabilitatea politică şi absenţa violenţei/terorismului reflectă percepţiile cu privire la probabilitatea ca un guvern să fie înlocuit prin mijloace neconstituţionale sau prin violenţă, inclusiv violenţa şi/sau terorismul motivat politic. Eficacitatea guvernării reflectă percepţiile cu privire la calitatea serviciilor publice, gradul de independenţă faţă de politic, calitatea elaborării şi implementării politicilor şi credibilitatea măsurilor guvernamentale. Calitatea reglementării reflectă percepţiile cu privire la abilitatea guvernului de a formula şi implementa politici şi reglementări care permit şi promovează dezvoltarea sectorului privat. Respectarea legii reflectă percepţiile cu privire la măsura în ii, calitatea controlului asupra care actorii sociali au încredere şi se conformează regulilor societăţ contractelor, drepturilor de proprietate, poliţia şi justiţia, precum şi probabilitatea actelor criminale sau violente. Controlul corupţiei reflectă percepţiile cu privire la folosirea funcţiilor publice în interes privat, incluzând mica şi marea corupţie, precum şi „capturarea” statului de către elite sau grupuri de interese. Graficul reprezintă, pentru fiecare dimensiune, rangul României între cele peste 200 de ţări din toată lumea incluse în studiu, unde rangul variază între 0 (cea mai mică valoare) şi 100 (cea mai mare valoare). Creşterea calităţii şi eficacităţii guvernării ar presupune, aşadar, creşterea calităţii serviciilor publice furnizate către cetăţeni şi companii, creşterea independenţei administraţiei faţă de sfera politicului, precum şi îmbunătăţirea elaborării şi implementării politicilor publice. Pentru ca toate acestea să devină realitate, este 4 Cel mai bun scor şi cu o evoluţie foarte bună după 2004 se înregistrează cu privire la calitatea reglementării, adică abilitatea guvernului de a formula şi implementa politici şi reglementări care permit şi promovează dezvoltarea sectorului privat. 5 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 379 necesar să crească capacitatea instituţională a administraţiei publice. Totuşi, creşterea capacităţii instituţionale nu este şi suficientă, relaţia capacitate – performanţă a administraţiei publice nefiind liniară. Performanţa administraţiei publice (ca şi a i de factori întregului sistem public) depinde de o serie de factori interni,5 dar ş externi ce o pot facilita sau obstrucţiona. Principalii factori de succes pentru performanţa administraţiei publice sunt consideraţi a fi capacitatea de parteneriat şi caracteristicile generale ale mediului politic. Capacitatea de parteneriat se referă la abilitatea instituţiilor publice de a colabora cu mediul academic, cu sectorul privat şi cu societatea civilă. Mediul politic face referire la tendinţele dominante în administraţie privind orientare pe termen lung (versus orientarea pe alegeri sau cicluri electorale), stabilitate (versus fluctuaţie a resurselor umane sau instabilitate legislativă), transparenţă şi profesionalizare (versus numiri sau promovări în funcţie pe linie de partid sau grupuri de interese). Prin urmare, analiza este structurată în două secţiuni. Prima secţiune analizează trei dimensiuni definitorii pentru capacitatea administraţiei publice (şi eficienţa guvernării) legate de elaborarea politicilor, managementul resurselor umane şi e-guvernare. A doua secţiune prezintă succint situaţia actuală şi recomandări pentru factori facilitatori pentru performanţa administraţiei publice, referitori la capacitatea iunea de concluzii de parteneriat şi de descentralizarea fiscală şi administrativă. Secţ propune indicatori-cheie şi ţinte pentru monitorizarea evoluţiei performanţelor administrative. ELABORAREA ŞI IMPLEMENTAREA POLITICILOR PUBLICE Planificare strategică Guvernul României a elaborat trei documente programatice care acoperă obiectivele majore de creştere a calităţii sectorului public pentru perioada 2014– 2020. Astfel, Strategia pentru consolidarea administraţiei publice 2014–2020 include printre obiective dezvoltarea unei administraţii publice orientate spre beneficiarii de servicii publice, în care să fie promovate soluţiile inovatoare şi care simplifică şi consolidează instituţii şi mecanisme (proces decizional predictibil şi 5 Modelul analitic pentru stabilirea obiectivelor de dezvoltare a capacităţii administraţiei publice ia în considerare următoarele trei categorii de factori interni: structură, resurse umane, sisteme şi instrumente. Structura precede resursele umane şi acestea preced ca importanţă sistemele şi instrumentele (Vet şi alţii, 2011: 49). Structura include elemente de legislaţie, management şi cooperare. Resursele umane se referă la abilitatea de a detalia sarcini clare cu privire la fişa postului, numărul şi calificarea personalului şi îndeplinirea nevoilor de recrutare. Sistemele şi instrumentele reprezintă disponibilitatea instrumentelor, metodelor, manualelor, procedurilor, formularelor care permit instituţiilor să transforme „cunoaşterea implicită” individuală în „cunoaştere explicită”, care poate fi apoi transferată între organizaţii. De asemenea, acest al treilea factor se referă la utilizarea TIC, a sistemelor de management al informaţiei, inclusiv privind finanţele publice şi a sistemelor de monitorizare şi evaluare (Boeckhout şi alţii, 2002: 4). 380 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 6 fundamentat, resurse umane profesioniste şi management financiar în interes public). Elaborarea acestei strategii reprezintă un element pozitiv în condiţiile în care din anul 2007 nu a mai existat un document integrator de viziune strategică în domeniul administraţiei publice. Acest proces de planificare strategică a reprezentat una dintre condiţionalităţile ex-ante de accesare a fondurilor europene6, deci nu a decurs din iniţiativa autorităţilor naţionale responsabile, cu toate că au existat demersuri izolate pe parcursul perioadei anterioare de programare (2007–2013). De asemenea, în domeniul politicilor privind mai buna reglementare, Guvernul României a elaborat o strategie7 care fixează „obiective mai puţin ambiţioase, dar realizabile” legate de: (I) simplificarea fondului activ al legislaţiei, (II) creşterea calităţii fluxului reglementărilor şi (III) dezvoltarea capacităţii administrative pentru implementarea politicilor privind mai buna reglementare. Toate aceste obiective sunt relevante pentru dezvoltarea capacităţii administraţiei publice, dar pentru scopul elaborării acestui articol reţinem în special pe cel privind calitatea reglementărilor şi îmbunătăţirea procesului de consultare a părţilor interesate în ceea ce priveşte stabilirea conţinutului diferitelor iniţiative de politici publice. În fine, cel de-al treilea document programatic, Strategia Naţională privind Agenda Digitală pentru România 2014–2020, întăreşte setul de politici care vizează simplificarea procedurilor administrative şi reducerea costurilor de accesare a serviciilor publice atât pentru mediul de afaceri, cât şi pentru cetăţeni. Coordonarea politicilor Problema lipsei de coordonare a propunerilor legislative, programelor şi politicilor publice elaborate de diferite ministere este una sistemică şi influenţează atât calitatea reglementărilor, cât şi implementarea lor. Această problemă derivă în principal din practica ministerelor de a lucra în mod separat şi nu în colaborare cu alte ministere sau chiar cu autorităţile/ agenţiile din subordine. Procesul de consultare şi mai ales de includere a propunerilor venite din partea autorităţilor locale sau a organizaţiilor nonguvernamentale este îndeplinit mai degrabă formal, fără o capacitate reală de deschidere către modelele de practică şi recomandări venite din mediul extern aparatului propriu al ministerelor: „la nivelul activităţii curente a administraţiei publice centrale, propunerile de politici publice sunt deseori asimilate unei activităţi cu caracter mai degrabă birocratic, nefiind un suport real în 6 Existenţa unei strategii de consolidare a eficienţei administrative a României, care să includă reforma administraţiei publice, nevoie menţionată în Poziţia serviciilor Comisiei cu privire la dezvoltarea unui Acord de parteneriat şi a unor programe în România în perioada 2014–2020. 7 Obiectivul general al Strategiei privind mai buna reglementare 2014–2020 este reprezentat de îmbunătăţirea calităţii instrumentelor de implementare a politicilor publice reprezentate de reglementări (acte normative, proceduri etc.), precum şi a procesului de iniţiere, adoptare, implementare şi evaluare a acestora. 7 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 381 procesul de luare a deciziei, ci doar o etapă de justificare a unei decizii deja luate” (Guvernul României, 2014b: 12). În acelaşi timp, la nivel central, guvernamental, reprezentat în principal prin Secretariatul General al Guvernului (SGG), există o capacitate limitată de coordonare şi de monitorizare a modului de formulare a politicilor publice şi de utilizare a instrumentelor de planificare strategică. Prin urmare, alături de dezvoltarea capacităţii administrative a ministerelor de linie, de a se coordona cu parteneri interni şi externi administraţiei publice, ar trebui avută în vedere şi dezvoltarea capacităţii SGG de a coordona în ansamblu procesul de elaborare a politicilor publice. Capacitatea de coordonare a politicilor este strâns legată de capacitatea de parteneriat în principal a administraţiei publice centrale. În relaţia cu autorităţile locale, mai ales în programarea fondurilor europene, începând cu perioada 2014–2020, trebuie avută în vedere implementarea reală a Codului European al Principiului Parteneriatului prin care „statele membre şi autorităţile de management sunt obligate să lucreze în strânsă cooperare cu autorităţile locale şi regionale ca parteneri cu drepturi depline de-a lungul întregii perioade de programare: pregătire, implementare, monitorizare şi evaluare a Acordurilor de Parteneriat şi a Programelor Operaţionale” (The Council of European Municipalities and Regions, 2014: 4). În acest sens, este subliniată analiza nevoii de finanţare pentru dezvoltarea capacităţii instituţionale, în special a autorităţilor locale mici, partenerilor sociali şi economici şi organizaţiilor nonguvernamentale pentru ca acestea să participe în toate fazele ciclului de programare anterior menţ ionate (Codul European al Principiului Parteneriatului, 2014: 13). Monitorizarea implementării şi evaluarea politicilor Calitatea reglementărilor nu poate fi crescută în absenţa unor sisteme funcţionale de monitorizare şi evaluare a programelor şi strategiilor implementate/ în curs de implementare. În practica actuală, sistemele de monitorizare şi evaluare sunt asociate cu precădere programelor finanţate din fonduri europene, nu şi documentelor strategice la nivel naţional sau programelor finanţate de la Bugetul de Stat. Chiar şi pentru programele europene, indicatorii de monitorizare se concentrează mai degrabă pe indicatori de tip realizare imediată, în parte şi datorită obiectivelor şi orizontului de timp pentru care este realizată analiza. De exemplu, ghidul de indicatori la nivel european pentru măsurarea dezvoltării capacităţii administrative recomandă utilizarea unor indicatori simpli, uşor măsurabili, care să fie cât mai bine legaţi de acţiunile sprijinite şi care să reflecte efecte directe asupra participanţilor (European Commission, 2014c: 5). În consecinţă, ceea ce se măsoară din această perspectivă este numărul de participanţi la sesiunile de training finanţate cu fonduri europene şi numai în cadrul unei evaluări separate numă rul de participanţi în posturi relevante la un anumit număr de luni după finalizarea sesiunii de training sau numărul de instituţii care furnizează un serviciu public în 382 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 8 baza unei noi modalităţi (spre exemplu, sistem IT) după un anumit număr de luni de la finalizarea proiectului (European Commission, 2014c: 11–12). Prin urmare, recomandăm utilizarea pe scară largă a sistemelor de monitorizare nu doar pentru documentele strategice analizate, ci pentru ansamblul programelor şi proiectelor derulate în special la nivelul administraţiei publice centrale. Pentru a urmări atingerea obiectivelor de dezvoltare a capacităţii administrative, este necesară îndeosebi evaluarea impactului (la un anumit număr de luni de la terminarea anumitor acţiuni/ programe/ proiecte) şi a sustenabilităţii intervenţiilor realizate, inclusiv a celor finanţate din fonduri europene. Monitorizarea şi evaluarea eficienţei administraţiei publice (activităţi/ servicii/ programe/ proiecte) trebuie făcută pe baza indicatorilor de performanţă stabiliţi în funcţie de rezultatele care trebuie obţinute, precum şi pe baza satisfacţiei cetăţenilor. În acest moment, nu există o măsurare a satisfacţiei cetăţenilor faţă de serviciile administraţiei publice, dar este oferită posibilitatea acestora de a face reclamaţii. Conform indexului serviciilor publice realizat în cadrul cercetării EQLS 2007, România se plasează pe ultimele locuri între ţările Uniunii Europene, cu un scor de 5,3 (Rose şi Newton, 2010). , este nevoie, pe termen scurt, de crearea unui sistem de În consecinţă indicatori de măsurare a performanţei activităţii administraţiei publice în funcţie de rezultatele care trebuie obţinute şi de creare a minim un instrument de măsurare a satisfacţiei cetăţenilor faţă de serviciile administraţiei publice. Pe termen mediu, sunt necesare: I. monitorizarea activităţii administraţiei publice în funcţie de sistemul de indicatori de măsurare a performanţei; II. evaluarea eficienţei administraţiei publice în funcţie de sistemul de indicatori de măsurare a performanţei la fiecare 5 ani; III. dezvoltarea de instrumente on-line de măsurare a satisfacţiei cetăţenilor faţă de serviciile administraţiei publice valabile pe toate site-urile instituţiilor publice; IV. dezvoltarea indexului serviciilor publice din România, comparativ cu celelalte state membre UE, pe baza măsurării satisfacţiei cetăţenilor faţă de acestea şi V. realizarea unei cercetări anuale pentru măsurarea satisfacţiei cetăţenilor faţă de serviciile publice. Pe termen lung, este necesară revizuirea sistemului de indicatori în funcţie de schimbările produse în activitatea administraţiei publice. Nu în ultimul rând, obiectivul general de dezvoltare a unor sisteme funcţionale de monitorizare şi evaluare, în special la nivelul administraţiei publice centrale, este strâns legat de schimbarea actualei culturi instituţionale. Este necesară dezvoltarea unei „culturi a monitorizării” atât cu privire la activităţile angajaţilor (prin introducerea unor indicatori de performanţă), cât şi a efectelor acestora, prin măsurarea atingerii obiectivelor (şi nu doar monitorizare financiară) şi prin măsurarea satisfacţiei clienţilor (mediul de afaceri şi cetăţeni). În acest scop, este vitală dezvoltarea resurselor umane specializate în colectarea şi analiza datelor, precum şi a sistemelor şi instrumentelor IT, iar instituţiile publice trebuie toate să dezvolte departamente dedicate acestor activităţi. 9 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 383 MANAGEMENTUL RESURSELOR UMANE Statistica ocupării în sectorul public Realizarea unui sistem naţional de evidenţă a ocupării în administraţia publică reprezintă o prioritate pe termen scurt pentru managementul resurselor umane în sectorul public. Această problemă este recunoscută în documentele strategice de programare – Strategia pentru Consolidarea Administraţiei Publice 2014–2020 şi proiectul Strategiei privind dezvoltarea funcţiei publice 2014–2020. Totuşi, termenul limită pentru realizarea acestui nou sistem de evidenţă a ocupării în administraţia publică este stabilit pentru sfârşitul acestei perioade de programare (decembrie 2020), deşi această problemă influenţează în mod negativ de ani buni calitatea politicilor publice elaborate. Fezabilitatea îndeplinirii acestui obiectiv de către Agenţia Naţională a Funcţionarilor Publici (ANFP) este discutabilă. Capacitatea ANFP de colectare şi analiză a datelor ar trebui îmbunătăţită semnificativ pentru ca această structură, subordonată în prezent Ministerului Dezvoltării Regionale şi Administraţiei colecteze date şi să stabilească politici de personal pentru Publice (MDRAP), să întregul personal contractual din administraţia publică, dar şi pentru toate funcţiile publice cu statut special din cadrul Ministerului Afacerilor Interne (cu cel mai mare număr de posturi ocupate dintre instituţiile administraţiei centrale)8, Ministerului Afacerilor Externe, Ministerului Apărării, Parlamentului României etc. În prezent ANFP gestionează numai 13% din totalul de 1 183 608 de funcţii ocupate în sectorul public (Ministerul Dezvoltării Regionale şi Administraţiei Publice, 2015: 9). Evidenţe disparate asupra restului funcţiilor publice se regăsesc în cadrul ministerelor de linie anterior menţionate şi în cadrul Registrului General de Evidenţă a Salariaţilor (Inspecţia Muncii). În acelaşi timp, sistemul de monitorizare a implementării acestei acţiuni-cheie, dar şi rezultatele aşteptate în termeni de calitate a statisticilor produse, nu sunt definite în actualul proiect privind funcţia publică. În lipsa acestui sistem naţional de ocupare, nu este posibilă fundamentarea bazată pe evidenţe a elaborării diferitelor politici publice, dintre care amintim: I. fundamentarea Legii Bugetului de Stat şi a proiecţiilor financiare multi-anuale9; II. măsuri de reducere a sectorului public – „îngheţarea posturilor” („trebuie să dai şapte afară ca să angajezi pe cineva în primărie”) sau de reducere uniformizată cu 25% a salariilor „bugetarilor”; III. măsuri de creştere a sistemului de remuneraţii – sistemele diferite de sporuri pentru personalul care gestionează fonduri europene, creşterile salariale din educaţie, sănătate şi alte măsuri similare. 8 Un total de 133 058 posturi ocupate în luna august 2015. Sursa: Ministerul Finanţelor Publice, Evoluţia numărului de posturi ocupate în sectorul bugetar, pe perioada decembrie 2010 – august 2015. http://www.mfinante.ro/salariati.html?pagina=domenii. 9 Ministerul Finanţelor Publice utilizează atât indicatori privind numărul de posturi ocupate, cât şi pe cel privind numărul de posturi vacante. Totuşi, consistenţa datelor raportate de MFP este scăzută – acelaşi indicator statistic are valori diferite pentru aceeaşi perioadă de timp (Marin, 2012). 384 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 10 Grafic 2 Evoluţia numărului de posturi ocupate în administraţia publică, 2008–2015 Sursa: Ministerul Finanţelor Publice, Evoluţia numărului de posturi ocupate în sectorul bugetar, pe perioada decembrie 2010 – august 2015. http://www.mfinante.ro/salariati.html?pagina=domenii. Notă: Datele pentru perioada 2008–2014 se referă la luna decembrie a fiecărui an. Datele pentru anul 2015 se referă la luna august. Administraţia publică centrală include următoarele categorii de instituţii: I. instituţii finanţate integral din bugetul de stat; II. instituţii finanţate integral din bugetele asigurărilor sociale; III. instituţii subvenţionate din bugetul de stat şi bugetul asigurărilor pentru şomaj şi IV. instituţii finanţate integral din venituri proprii. Administraţia publică locală include: I. instituţii finanţate integral din bugetele locale – autorităţi executive locale şi instituţii de învăţământ preuniversitar şi II. unităţi sanitare din reţeaua autorităţilor locale. Politicile de resurse umane din cadrul sistemului naţional de ocupare trebuie să coreleze problemele de recrutare, selecţie, remunerare şi promovare din sectoarele educaţiei, sănătăţii şi asistenţei sociale. Legat de obiectivul creşterii calităţii serviciilor sociale furnizate, sistemele de educaţie şi asistenţă fac parte din sectorul „bugetar”, dar au ponderi importante de personal care nu este inclus în sistemul funcţiilor publice. Sistemul de recompense şi beneficii Una dintre problemele-cheie identificată de eforturile actuale de programare este diferenţa semnificativă între salarizarea persoanelor care ocupă funcţii publice similare. Diferenţierile sunt atât între nivelul administraţiei centrale şi al celei locale, cât şi în interiorul aceluiaşi nivel – de exemplu între asistentul social şi asistentul medical comunitar. O altă problemă legată de sistemul de recompense şi beneficii este lipsa de predictibilitate şi transparenţă a salariilor din administraţia publică. Toate aceste 11 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 385 probleme sunt identificate în actualul cadru de programare. Totuşi, ele au fost identificate şi în cadrul strategiilor sectoriale anterioare şi deci nerezolvate în mod sistemic până în prezent. Problemele ţin şi de implementarea în mod uniform a Legii cadru nr. 284/2010 privind salarizarea unitară a personalului plătit din fonduri publice, dar şi de practicile lipsite de unitate în creşterea salariilor din sectorul bugetar. Prin urmare, propunem câteva acţiuni-cheie pe termen scurt care să însemne paşi concreţi realizaţi în atingerea obiectivului general de creştere a transparenţei salariilor/ veniturilor din administraţia publică. ■ Una dintre măsurile propuse este publicarea venitului mediu anual al postului scos la concurs. Deoarece veniturile înregistrate pe poziţii similare diferă substanţial în funcţie de perioada, instituţia, direcţia, serviciul analizat propunem ca măsurătoare standard datele disponibile pentru ultimul an. ■ Realizarea sistemul naţional de evidenţă a ocupării în administraţia publică ar trebui să colecteze date în timp real despre veniturile nete şi brute care să poată fi comparate între categorii similare de personal angajat în instituţii diferite (sau în cadrul unor agenţii diferite aflate în subordinea aceleiaşi instituţii – de exemplu consilierii superiori din diverse direcţii ale Agenţiei Naţionale de Ocupare a Forţei de Muncă şi cei din cadrul Autorităţii Naţionale pentru Persoane cu Dizabilităţi). ■ În mod similar obligaţiei de raportare a contului de execuţie a bugetului instituţiei, trebuie să fie raportate (până la funcţionalitatea deplină a sistemului de evidenţă a ocupării) veniturile nete medii anuale, în care să fie realizată distincţia salariul de bază/ sporuri suplimentare. Acestea trebuie să fie centralizate într-un format suficient de dezagregat pentru a permite analize de către Agenţia Naţională a Funcţionarilor Publici şi/sau de Ministerul Finanţelor Publice. Creşterea atractivităţii sectorului public Aproape un sfert din totalul funcţiilor publice sunt vacante (World Bank, 2013: 9). Analiza Băncii Mondiale recomandă reducerea numărului total al funcţiilor publice, dar aceasta ar trebui însoţită şi de o analiză a cauzelor structurale ale menţinerii pe o perioadă îndelungată a posturilor vacante în anumite domenii/ specializări. În acest sens, Acordul de Parteneriat al României cu Uniunea Europeană (2014–2020) subliniază importanţa deplasării forţei de muncă către sectorul privat, în special în domeniile managementului fondurilor europene, învăţământ şi sănătate. Este nevoie de măsuri suplimentare de sporire a atractivităţii posturilor din sectorul public. Pe lângă reforma sistemelor de recompense şi beneficii, o măsură cheie este transparenţa procedurilor de recrutare şi selecţie. Un pas important a fost realizat în această direcţie în perioada actuală prin lansarea portalului de posturi vacante din administraţia publică din România – posturi.gov.ro. Paşi suplimentari sunt necesari însă în direcţia asigurării integră rii acestei baze de date cu cea a 386 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 12 Agenţiei Naţionale de Ocupare a Forţei de Muncă (ANOFM) şi promovarea corespunzătoare a posturilor disponibile în sectorul public10. În acest moment nu este clară acoperirea bazei de date disponibilă public faţă de totalul concursurilor desfăşurate în sectorul public (inclusiv în sectoarele educaţiei şi sănătăţii). Ar fi, de asemenea, utilă şi o evaluare periodică a cerinţelor de ocupare pe fiecare Minister şi Direcţie11 ş i mai ales a rezultatelor concursurilor de angajare, pentru a asigura transparenţa întregii proceduri de recrutare şi selecţie. Aceste acţiuni-cheie propuse trebuie incluse în planurile de acţiune ale strategiilor sectoriale – Strategia pentru Consolidarea Administraţiei Publice 2014–2020 şi proiectul Strategiei privind dezvoltarea funcţiei publice 2014–2020. Etica şi corupţia din sectorul public Percepţia asupra corupţiei continuă să fie la niveluri ridicate (Grafic 3). Analizele anterioare au evidenţiat faptul că fondurile structurale sunt mai eficiente în statele membre cu o calitate înaltă a instituţiilor şi cu un nivel scăzut de percepţie a corupţiei (Ederveen şi alţii, 2003: 9). Şi din acest motiv, dezvoltarea capacităţii instituţionale trebuie să devină principalul obiectiv al programelor finanţate din fonduri structurale (Ederveen şi alţii, 2003: 13). Principalul document de programare, Strategia Naţională Anticorupţie 2012– 2015 necesită o evaluare a impactului realizat şi o reactualizare a obiectivelor asumate pe termen scurt, mediu şi lung. Principala legătură între planificarea realizată în strategia 2012–2015 şi cea din Strategia pentru Consolidarea Administraţiei Publice 2014–2020 se referă la simplificarea procedurilor administrative (Comitetul Consultativ Tematic Administraţie şi Bună Guvernanţă, 2012:26). Acest obiectiv trebuie corelat cu dezvoltarea disponibilităţii şi dată rii serviciilor e-guvernare la nivel naţional, inclusiv de către grupurile dezavantajate. Pe plan mondial este recunoscut faptul că serviciile e-guvernare reduc semnificativ oportunităţile şi şansele de mică corupţie sau de solicitare de „atenţii” din partea clienţilor pentru efectuarea unor operaţiuni sau activităţi ce ţin de fişa postului. Desigur, în paralel, trebuie implementate politici care să ducă la creşterea competenţelor digitale şi a utilizării Internetului de către populaţie şi companii. O altă linie de intersecţie între obiectivele de reformă din administraţia publică şi cele din domeniul anticorupţiei este cea a asigurării interoperabilităţii dintre bazele de date privind sistemul naţional de evidenţă a ocupării în administraţia publică şi portalul declaraţiilor de avere şi de interese, gestionat de 10 La nivelul ministerelor şi a direcţiilor deconcentrate există eforturi instituţionale izolate de promovare a posturilor disponibile şi pe platformele online cele mai utilizate pentru căutarea unui loc de muncă (ex. bestjobs, ejobs). Aceste acţiuni asigură o mai bună vizibilitate pentru posturile scoase la concurs. 11 Direcţia Generală Logistică a Ministerului Afacerilor Interne organizează concurs pentru ocuparea pe perioadă nedeterminată a unui post contractual de execuţie de frizer – http://posturi. gov.ro/post/frizer-directia-generala-logistica-a-ministerului-afacerilor-interne/. 13 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 387 Agenţia Naţională de Integritate. În acest mod ar putea fi monitorizate în timp real valorile extreme ale veniturilor obţinute de diferiţi funcţionari publici sau personal contractual12. Grafic 3 Controlul Corupţiei Sursa: Banca Mondială, Worldwide Governance Indicators. http://info.worldbank.org/governance/ wgi/index.aspx#home. Notă: Indicatorul reflectă percepţii ale modului în care puterea publică este exercitată pentru foloase private, inclusiv mica şi marea corupţie, alături de ‘confiscarea’ statului de către elite şi interese private. Valorile indicatorului variază de la –2,5 la 2,5. Nu în ultimul rând, promovarea eticii şi a mecanismelor anticorupţie trebuie să devină obiective asumate la cel mai înalt nivel de către Guvernul României. E-GUVERNARE Pentru a atinge obiectivele de creştere a calităţii administraţiei publice, e-guvernarea nu trebuie privită doar ca tehnologizare, ci ca un proces orientat spre îmbunătăţirea serviciilor furnizate cetăţenilor, a calităţii vieţii şi creşterea participării acestora la guvernare, precum şi către creşterea satisfacţiei cetăţenilor cu administraţia publică. Măsurile privind dezvoltarea e-guvernării trebuie să aibă în vedere atât dezvoltarea infrastructurii şi a integrării tehnologiei digitale în activitatea administraţiei publice, cât şi dezvoltarea capitalului uman, cu precădere a competenţelor digitale ale populaţiei şi personalului administraţiei publice. 12 Spre exemplu, vezi cazul veniturilor câştigate la Loteria Română ale unui subeşantion de directori şi directori adjuncţi ai Direcţiilor Judeţene/ Regionale de Finanţe Publice (Marin, 2011). 388 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 14 Simplificarea procedurilor administrative Simplificarea procedurilor administrative atât în relaţie cu mediul de afaceri, cât şi cu cetăţenii reprezintă un obiectiv asumat de toate cele trei documente strategice analizate. Spre exemplu, Strategia Naţională privind Agenda Digitală pentru România 2014–2020 vizează scăderea costurilor de accesare a serviciilor publice prin intermediul utilizării tehnologiei şi prin implementarea portalurilor web de tip „Ghişeu Unic” pentru evenimentele de viaţă, cum ar fi înregistrarea naşterilor, înscrierea la şcoală, înregistrarea ca şomer, participarea la măsuri active de ocupare, accesarea unor beneficii sociale, reţetele electronice, înregistrarea deceselor etc. Au fost realizaţi paşi importanţi în măsurarea costurilor administrative, inclusiv cele aferente legislaţiei în domenii reglementate de Ministerul Muncii, Familiei, Protecţiei Sociale şi Persoanelor Vârstnice, Ministerul Sănătăţii şi Ministerul Educaţiei şi Cercetării Ştiinţifice (Deloitte şi Archidata, 2014). Dată fiind complexitatea sarcinilor administrative gestionate de aceste trei ministere (parţial şi în colaborare cu autorităţile locale), recomandăm concentrarea atenţiei pe perspectiva evenimentelor de viaţă care au legătură cu serviciile sociale. Conform Anexei 4 a Strategiei Naţionale privind Agenda Digitală pentru România, acestea sunt: pierderea şi căutarea unui loc de muncă; înregistrarea persoanelor cu dizabilităţi în vederea obţinerii drepturilor sociale; pensionarea; obţinerea indemnizaţiei pentru creşterea copilului; acordarea stimulentului pentru revenirea mamei la locul de muncă; alocaţia de susţinere a familiei; ajutorul social pentru asigurarea venitului minim garantat; alocaţia de stat pentru copii şi înscrierea la şcoală (primară/ gimnazială/ universitate). Dintre acestea, două sunt monitorizate la nivel european: pierderea şi căutarea unui loc de muncă şi înscrierea la universitate. Simplificarea procedurilor administrative nu poate fi realizată în absenţa implementării unor proiecte strategice majore vizând registrele de date (cu prioritate, Registrul de Stare Civilă) şi asigurarea interoperabilităţii acestuia cu bazele de date gestionate de cele trei ministere menţionate. Realizarea acestui proiect vizează îmbunătăţirea acurateţei şi promptitudinii furnizării datelor şi ar asigura premisele derea costurilor administrative accesării serviciilor de către cetăţeni şi pentru scă companii. Procedurile administrative trebuie să fie regândite din perspectiva cetăţeanului, nu a administraţiei publice. În acest sens, pentru ca simplificarea să fie resimţită la nivelul utilizatorului trebuie realizate „hărţi ale accesării serviciului de către utilizator care să arate paşii pe care cetăţenii trebuie să îi parcurgă în realitate, nu cei pe care administraţia crede că ar trebui să-i parcurgă” (European Commission, 2015: 285). De asemenea, este posibil ca persoanele din grupurile dezavantajate să aibă o „hartă” diferită a accesării serviciului şi datorită discriminării din interacţiunile faţă-în-faţă cu personalul instituţiilor publice. Pentru o mapare corectă a accesării serviciilor, este recomandat să fie utilizat în mod intensiv o participare activă a cetăţenilor prin intermediul sugestiilor şi reclamaţiilor care să identifice obstacolele şi revenirile repetate ale utilizatorilor serviciului respectiv (European Commission, 2015). 15 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 389 Digitalizarea serviciilor publice Utilizarea serviciilor publice digitale (e-guvernare) este în România printre cele mai reduse din statele membre UE (poziţia 24 din cele 28 state membre UE). Ponderea indivizilor care au completat formulare online din totalul utilizatorilor de internet din ultimul an (16–74 ani) era, în 2014, cea mai scăzută din UE, de doar 5,7%, comparativ cu 33% la nivelul UE (European Commission, 2014a). Harta 1 Indivizii care au utilizat Internetul pentru a interacţiona cu autorităţile publice, 2014 Sursa: Digital Agenda Scoreboard indicators13. Deşi în ultimii ani autorităţile din România au înregistrat progrese în domeniul e-guvernării, mai multe informaţii şi servicii fiind disponibile online, datele indică decalaje importante faţă de celelalte state europene şi faţă de UE per- ansamblu, datorate în parte şi nivelurilor reduse de capital uman şi utilizare a 13 https://digital-agenda-data.eu/charts/maps-by-country#chart={"indicator-group":"egovernment", "indicator":"i_iugov12","breakdown":"IND_TOTAL","unit-measure":"pc_ind","ref-area":["BE","BG", "CZ","DK","DE","EE","IE","EL","ES","FR","HR","IT","CY","LV","LT","LU","HU","MT","NL","AT", "PL","PT","RO","SI","SK","FI","SE","UK","IS","NO"],"time-period":"2014"}. 390 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 16 internetului atât de către populaţie, cât şi de către mediul de afaceri. Indicele Economiei şi Societăţii Digitale (DESI) 2015 plasează România pe ultima poziţie la nivelul UE 28, cu o valoare de 0,32 comparativ cu media UE de 0,48, în grupul statelor cu performanţe scăzute, alături de Bulgaria, Cehia, Cipru, Grecia, Croaţia, Ungaria, Italia, Polonia, Slovenia şi Slovacia (European Commission, 2014a)14. Utilizarea Internetului de către grupurile dezavantajate România se situează pe ultimul loc în Europa în privinţa utilizării Internetului de către persoanele din grupurile dezavantajate (Grafic 4(A)) şi tot pe ultimele poziţii în privinţa disponibilităţii serviciilor publice pentru grupurile dezavantajate şi vulnerabile (Grafic 4(B)). Primul indicator măsoară utilizarea Internetului în ultimul an de către persoane cu cel puţin o caracteristică din următoarele trei: I. vârsta cuprinsă între 55 şi 74 de ani, II. nivel scăzut de educaţie şi III. şomer, inactiv sau pensionat. Cel de-al doilea indicator măsoară modul în care site-urile web şi portalurile guvernamentale furnizează legături integrate la surse de informaţie arhivată (politici, bugete, documente legislative etc.) legate de grupuri vulnerabile şi dezavantajate, mai precis persoane sărace, cu dizabilităţi, în vârstă, imigranţi, femei şi tineri. Grafic 4 (A) Utilizarea Internetului de către grupurile dezavantajate şi (B) Serviciile publice online pentru grupurile dezavantajate şi vulnerabile, 2014 Sursa (A): Digital Agenda Scoreboard Indicators 15. Sursa (B): United Nations Notă: Pondere în total indivizi cu vârsta cuprinsă între 16 şi 74 ani. (2014: 136) E-government Utilizarea Internetului în ultimele 12 luni de către persoanele cu cel survey 2014. Pondere din puţin o caracteristică din următoarele trei: i) vârsta cuprinsă între 55 şi 74 totalitatea serviciilor evaluate. de ani, ii) nivel scăzut de educaţie şi iii) şomer, inactiv sau pensionat. 14 Cu toate acestea, România are performanţe bune cu privire la conectivitate, mai ales cu privire la Internetul de mare viteză. Acoperirea cu reţele fixe în bandă largă atingea în 2013 valoarea de 90% dintre gospodării, respectiv aproximativ 80% în mediul rural. Însă România este deficitară în ceea ce priveşte numărul de abonaţi ai acestor reţele, în 2014, doar 58% dintre gospodării (European Commission 2014b). 15 https://digital-agenda-data.eu/charts/analyse-one-indicator-and-compare-countries#chart={"indicator- group":"internet-usage","indicator":"i_ilt12","breakdown":"rf_ge1","unit-measure":"pc_ind","ref-area". 17 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 391 Aceşti doi indicatori măsoară desigur aspecte diferite, iar definirea grupurilor dezavantajate diferă în funcţie de sursa datelor. Totuşi, din situaţia actuală rezultă două linii comune de acţiune de maximă importanţă pentru eficacitatea serviciilor e-guvernare în România (pentru dezvoltarea cărora se vor îndrepta resurse considerabile în următorii ani): 1) creşterea disponibilităţii serviciilor publice digitale, inclusiv pentru grupurile dezavantajate şi 2) îmbunătăţirea competenţelor digitale pentru grupurile dezavantajate. FACTORI FACILITATORI AI CREŞTERII CALITĂŢII ADMINISTRAŢIEI PUBLICE Capacitatea de parteneriat Capacitatea de a iniţia şi dezvolta relaţii de parteneriat cu alţi parteneri interesaţi constituie, într-o societate în care fragmentarea administrativă este foarte mare, iar resursele sunt puţine, o oportunitate de a rezolva eficient problemele existente. În România există diverse formule instituţionalizate de parteneriat stimulate prin politică publică în care administraţia publică poate participa alături de alţi actori locali, cum ar fi asociaţiile de dezvoltare intercomunitară (ADI-uri), grupurile de acţiune locală (GAL-uri) dezvoltate pe axa LEADER sau grupurile de acţiune locală din mediul urban create pe POCU sau POR (axa DLRC – Dezvoltare Locală Plasată în Responsabilitatea Comunităţii). Din păcate aceste formule de parteneriat, în multe cazuri, sunt formale şi nu funcţionează conform principiilor parteneriatului. Propunem, în consecinţă, ca obiective pe termen scurt: I. stimularea creării de parteneriate între administraţie şi participanţii locali interesaţi, prin acordarea unui punctaj suplimentar la finanţare acestora; II. alocarea unei finanţări mai mari proiectelor derulate în parteneriat cu cei interesaţi dintr-o microregiune; III. stimularea proiectelor de cooperare între structurile parteneriale (GAL-uri, ADI-uri etc.) şi IV. stimularea proiectelor de cooperare între participanţii din structurile parteneriale (cazul GAL-urilor). Pe termen mediu, este necesară promovarea finanţării cu precă dere a proiectelor de dezvoltare derulate în parteneriat la nivel microregional. Descentralizarea fiscală şi administrativă Procesul de descentralizare, inclusiv componenta financiară, a cunoscut mai multe etape prin care au crescut, în mod gradual, competenţele şi bugetele administrate de autorităţile locale. Ca urmare a modificărilor legislative succesive, ponderea bugetelor locale a depăşit o cincime din totalul cheltuielilor publice – aproape o dublare în termeni relativi a bugetelor locale între 1995 şi 2012 (Tabelul nr. 1). 392 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 18 Tabelul nr. 1 Indicatori privind decalajele de dezvoltare dintre judeţe şi bugetele locale 1995–2012 Indicator 1995 1996 1997 1998 1999 2000 2001 2002 2003 2004 PIB/locuitor max/min 2,4 2,4 2,5 3,1 3,5 4,8 4,0 4,2 3,9 4,1 abatere standard 17,9 18,6 20,3 22,7 25,1 29,6 27,2 29,5 29,0 28,8 bugete locale % PIB 4,5 4,5 4,1 3,6 4,0 4,1 6,0 6,1 6,5 6,3 bugete locale % BGC 13,0 13,5 12,0 9,3 10,9 11,7 18,1 18,9 20,5 20,1 Indicator 2005 2006 2007 2008 2009 2010 2011 2012 2013 PIB/locuitor max/min 5,1 4,8 5,3 5,6 5,4 5,7 6,3 5,4 abatere standard 33,5 34,9 35,2 37,5 36,0 33,4 35,4 35,5 bugete locale % PIB 6,5 7,4 8,2 8,2 8,2 7,7 7,8 7,8 7,4 bugete locale % BGC 20,9 22,5 24,9 22,3 21,3 20,4 21,4 22,3 22,0 Sursa: INS – baza Tempo, Anuarul Statistic al României. Note: PIB/locuitor max/min – raportul dintre valoarea maximă şi cea minimă a PIB/locuitor la nivel judeţean din anul respectiv; abaterea standard – abaterea în mărime absolută a valorilor indicelui PIB/locuitor faţă de media aritmetică; BGC – bugetul general consolidat, care reuneşte bugetul de stat, bugetele locale, bugetul asigurărilor sociale şi fondurile extrabugetare. În ultimele două decenii, România a cunoscut o creştere masivă a decalajelor de dezvoltare dintre diferitele zone ale ţării16. Adâncirea decalajelor de dezvoltare în profil teritorial este puternic corelată cu creşterea bugetelor locale, survenite prin descentralizare. Între 1995 şi 2012, coeficientul de corelaţie ρ între ponderea în PIB a bugetelor locale şi decalajul de dezvoltare între judeţe exprimat prin raportul între decila 1 şi decila 10 – cele mai prospere 4 UAT, respectiv cele mai puţin prospere 4 UAT – este de 0,90, iar valoarea coeficientului de determinare ρ2 este de 0,81 (Anexă, Grafic 5)17. Creşterea decalajelor teritoriale este determinată de mai mulţi factori ce ţin, în primul rând, de structura şi amplitudinea activităţii economice la nivel general şi în teritoriu. La rândul lor, aceşti factori se reflectă în valoarea încasărilor fiscale şi deci a alocărilor la bugetele locale. Cu alte cuvinte, corelaţia cu creşterea bugetelor locale are la bază şi dinamica altor factori cauzali, structurali, ce acţionează în direcţia intensificării decalajelor de dezvoltare. Prin descentralizarea financiară, mecanismul de constituire a bugetelor locale constituie un factor accelerator al creşterii inegalităţilor de dezvoltare dintre 16 Această creştere poate fi urmărită şi prin indicatori ai dispersiei setului de date privind indicele PIB pe locuitor. Între 1995–2012, raportul dintre valoarea maximă şi cea minimă a PIB pe locuitor la nivelul UAT urcă de la 2,4 la 5,4 (cu un maxim de 6,3 în 2012). În teritoriu, aceasta se transpune într-o creştere maximă a PIB pe locuitor în Bucureşti de la 150% la 256% faţă de media naţională (100%) şi o scădere maximă a PIB pe locuitor în judeţul Ialomiţa de la 122% la 68%. Abaterea standard a indicelui PIB/locuitor la nivel de UAT creşte de la 17,9 în 1995 la 35,5 în 2012, iar coeficientul de variaţie urcă de la 319 la 1 263 (Tabelul nr. 1). 17 Observăm că numărul de serii anuale (18) este relativ redus, ceea ce, într-o oarecare măsură, creşte valoarea coeficienţilor de corelaţie şi determinare. 19 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 393 unităţile administrativ-teritoriale ale României. Nivelul alocărilor bugetare pe locuitor din bugetele locale – incluzând consilii judeţene şi consilii locale – este puternic corelat cu valoarea PIB pe locuitor, fără a ţine seama de necesarul de dezvoltare al comunităţilor şi de inegalităţile economice. Acest fapt este valabil pentru fiecare an şi pentru fiecare unitate administrativ-teritorială (UAT) din perioada 1998–2012, precum şi pentru întreg setul de date, care cuprinde 588 de observaţii. Cum peste 80% din bugetele locale sunt constituite din cote defalcate din TVA şi impozitul pe venit, descentralizarea mai degrabă întăreşte tendinţa de concentrare a resurselor în marile aglomerări urbane. La nivel teritorial, aceasta înseamnă diferenţe crescânde între bugetele UAT, care cuprind sau sunt apropiate de mari aglomerări urbane, precum cele din Bucureşti-Ilfov, Timiş, Cluj şi Constanţa, şi, respectiv, bugetele UAT preponderent din zone rurale, cu probleme demografice şi economice persistente (Anexă, Grafic 6). Creşterea bugetelor locale a avut însă ca efect investiţii masive în infrastructura la nivel local, cum ar fi reţelele de apă şi canalizare şi drumurile orăşeneşti. Deşi aceste investiţii conduc la creşterea calităţii vieţii locuitorilor din zonele respective, efectul de antrenare asupra întregii economii este foarte slab: mai puţin de 5% din variaţia PIB pe locuitor fiind explicabile prin această variabilă. Creşterea puterii autorităţilor publice locale, cu justificare a creşterii spiritului gospodăresc în interes local, a unei mai bune conectări la nevoile reale locale, a fost mai degrabă o formă de scădere a controlului social. Corupţia la nivel naţional, mai vizibilă şi mai controlabilă, s-a extins la nivel local, mai puţin controlabilă, principalii beneficiari fiind mai puţin comunităţile, cât mai ales noii „baroni locali” în coaliţie cu cei naţionali. S-a creat o nouă coaliţie politică naţională/locală pentru exploatarea împreună a resurselor publice rămase: bugetul naţional/local, la care se adaugă şi exploatarea resurselor locale. Finanţarea autorităţilor publice locale a avut ca efect imposibilitatea stabilirii de priorităţi. Descentralizarea, pe fondul deficitului cronic de control, nu s-a dovedit a fi o mai bună adecvare a cheltuielilor publice la nevoile comunităţilor, nu a dus la creşterea controlului comunitar şi nici a eficienţei, ci mai degrabă a corupţiei locale. Alţi factori facilitatori Managementul eficient al resurselor financiare reprezintă o altă funcţie-cheie. Ea include managementul finanţelor publice, al sistemului de achiziţii publice şi al fondurilor europene (European Commission, 2015: 15). Aceasta este asimilată unui alt tip de capacitate a administraţiei publice, cea financiară (Boeckhout şi alţii, 2002) şi are desigur un rol foarte important în evaluarea calităţii administraţiei publice. Multe dintre dimensiunile acestui tip de capacitate sunt relaţionate cu cele anterior discutate ale capacităţii administrative. Elaborarea bugetelor locale/ judeţene/ naţionale ar trebui să aibă legătură cu elaborarea, implementarea, monitorizarea şi evaluarea documentelor strategice; simplificarea procedurilor de achiziţii publice (cu impact mai ales asupra mediului de afaceri şi în cadrul managementului fondurilor europene) 394 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 20 este în legătură cu dimensiunea de e-guvernare – dezvoltarea sistemelor electronice de achiziţii, îmbunătăţirea structurilor (inclusiv a legislaţiei), cu cea a resurselor umane, precum şi a sistemelor şi instrumentelor pentru managementul fondurilor europene (îmbunătăţirea capacităţii administrative a cererii şi ofertei de fonduri europene). Îmbunătăţirea calităţii sistemului judiciar, legată de promovarea eticii şi a mecanismelor anti-corupţie, reprezintă, de asemenea, un tip de „aplicaţie” al bunei guvernanţe, alături de dezvoltarea mediului de afaceri (European Commission, 2015: 15). CONCLUZII Acest material propune câteva obiective specifice legate de obiectivul general de dezvoltare a calităţii administraţiei publice ca o condiţie necesară pentru îmbunătăţirea calităţii furnizării serviciilor publice şi, mai general, pentru o bună guvernare. Obiectivele derivă din analiza documentelor strategice naţionale şi internaţionale şi a datelor disponibile. Pentru a monitoriza implementarea acestor obiective pe orizontul de timp scurt, mediu şi lung, materialul propune o serie de indicatori-cheie care să arate progresul României în direcţia atingerii obiectivului general. Desigur acest set de indicatori de monitorizare este limitat de disponibilitatea actuală a datelor privind administraţia publică şi ar putea fi îmbunătăţit pe măsură ce se ating alte obiective propuse pe termen scurt, cum este cel privind îmbunătăţirea statisticii ocupării în administraţia publică. Modul în care au fost stabilite ţintele pentru anii 2020–2035 se bazează fie pe ţintele stabilite prin documentele strategice, fie prin raportarea la valorile UE (pentru ultima serie disponibilă de date). Pentru anul 2035 s-a avut în vedere dublarea nivelului din 2020 sau atingerea unui nivel apropiat de 100%. Ţintele propuse nu pot fi realizate în absenţa realizării următoarelor obiective pe termen scurt: ii statisticilor din sectorul public; I. îmbunătăţirea calităţ II. dezvoltarea sistemului de recompense şi beneficii pentru personalul din sectorul public; III. implementarea proiectelor din fonduri europene care vizează formarea personalului din sectorul public; IV. creşterea autonomiei financiare şi decizionale a autorităţilor publice locale; V. simplificarea procedurilor administrative pentru accesarea serviciilor publice de către cetăţeni; VI. dezvoltarea la nivel naţional a disponibilităţii serviciilor e-guvernare, inclusiv pentru grupurile dezavantajate; VII. îmbunătăţirea competenţelor digitale ale persoanelor din grupurile dezavantajate. 21 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 395 Tabelul nr. 2 Ţintele şi indicatorii de monitorizare privind creşterea calităţii administraţiei publice Valoare/ Valoare Valoare intă Sursa datelor intă ţ Obiectiv Indicatori an de ţ 2020 2035 referinţă Număr de studii de impact publicate (2)Secretariatul Creşînainte de adoptarea reglementărilor – 60 120 General al terea Guvernului calităţii reglementărilor Numă rul de consultări realizate pe Secretariatul parcursul elaborării analizelor de impact(3)– – – General al Guvernului Ponderea personalului format în perioada 2014–2020 care rămâne în sistemul public Ministerul Resurse umane – pe o perioadă de cel puţin un an de la data – – – Fondurilor terea creşrealizării sesiunii de instruire Europene atractivităţii Agenţ ia sectorului public Scă ională a derea ponderii posturilor vacante în Naţ total posturi din sistemul public – – – Funcţ ionarilor Publici e-government Scorul privind axarea pe utilizator a 45/ Benchmarkin serviciilor de e-guvernare 2012–70 97 g reports Dezvoltarea 2013 2012–2015 serviciilor ia utilizatorilor privind utilizarea e-guvernare(1) Satisfacţ site-urilor web de e-guvernare_utilitatea informaţiei 63/2013 82 97 INS/ Eurostat disponibile (mai degrabă satisfăcuţi) Utilizarea Internetului (indivizi): (4)17,4/servicii 35(5) 70 INS/ Eurostat e-guvernare (în ultimele 12 luni) 2014 Dezvoltarea Utilizarea să ptămânală a Internetului de (7) e-incluziunii(1) că tre persoanele dezavantajate(6) 28/2014 45 90 INS/ Eurostat Ponderea cheltuielilor bugetelor locale în PIB 9/2014 11.3 22 Eurostat terea CreşGradul de autofinanţare a administraţiei 18,06/ autonomiei publice locale(8) 2013 MDRAP locale Capacitatea de investire a administraţiei 14,96/ publice locale(9) 2014 MDRAP Note: (1) Pentru indicatorii legaţi de e-guvernare şi e-incluziune datele sunt colectate de Institutul Naţional de Statistică, dar procesarea datelor şi prin urmare valoarea finală a indicatorului este calculată de Eurostat. (2) Ţintă conform Strategiei privind mai buna reglementare (10 studii de impact pe an). (3) Indicator de monitorizare extras din Strategia privind mai buna reglementare, fără o ţintă precizată. (4) Indivizii care au folosit Internetul, în ultimele 12 luni, pentru interacţiunea cu autorităţile publice pentru a obţine informaţii. (5) Ţintă conform Strategiei Naţionale privind Agenda Digitală pentru România 2014–2020. (6) Ţintă conform Strategiei Naţionale privind Agenda Digitală pentru România 2014–2020. (7) Ţintă conform Strategiei Naţionale privind Agenda Digitală pentru România 2014–2020. Indicatorul menţionat în strategie nu realizează distincţia între utilizarea Internetului în mod regulat (săptămânal) şi în ultimul an. (8) (Venituri proprii (impozite şi taxe locale)/ venituri totale) *100. Indicator din Strategia privind consolidarea administraţiei publice locale 2014–2020. (9) (Cheltuieli de capital/ Cheltuieli totale) *100. Indicator din Strategia privind consolidarea administraţiei publice locale 2014–2020. „-” Datele nu sunt disponibile. 396 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 22 Anexe Grafic 5 Corelaţia între ponderea în PIB a bugetelor locale 1995–2012 şi creşterea inegalităţilor economice dintre UAT (judeţe, Municipiul Bucureşti) Sursa: INS – baza Tempo, Anuarul Statistic al României. Notă: PIB/locuitor D10/D1 – raportul dintre valoarea decilei 10 (cele 4 unităţi administrativ-teritoriale cu cel mai ridicat PIB/locuitor) şi a decilei 1 (cele 4 unităţi administrativ-teritoriale cu cel mai redus PIB/locuitor) din anul respectiv PIB/locuitor. Grafic 6 Corelaţia dintre indicele PIB pe locuitor şi indicele cheltuielilor bugetelor locale pe locuitor la nivel judeţean în anul 2012 Sursa: INS – baza Tempo, Anuarul Statistic al României. 23 OBIECTIVE DE DEZVOLTARE PRIVIND CREŞTEREA CALITĂŢII GUVERNĂRII 397 REFERINŢE Boeckhout, S., Boot, L., Hollanders, M., Reincke, K., Vet, J. M., Key Indicators for Candidate Countries to Effectively Manage the Structural Funds, NEI Regional and Urban Development, Rotterdam, Principal Report for EC DG Regio/DG Enlargement, 2002. Comitetul Consultativ Tematic Administraţie şi Bună Guvernanţă, Analiza socio-economică realizată la nivelul Comitetului Consultativ Tematic Administraţie şi Bună Guvernanţă, 2012, disponibil online la www.fonduriadministratie.ro. Deloitte, Archidata, Servicii de asistenţă tehnică „Măsurarea costurilor administrative şi identificarea sarcinilor administrative aferente legislaţiei în domeniile reglementate de Ministerul Muncii, Familiei, Protecţiei Sociale şi Persoanelor Vârstnice, Ministerul Sănătăţii şi Ministerul Educaţiei Naţionale”, 2014, disponibil online la http://www.sgg.ro/docs/File/UPP/doc/raport- final-15283-Munca-Sanatate-Educatie-ro.pdf. Demmke, C., Moilanen, T., The future of public employment in central public administration, Restructuring in times of government transformation and the impact on status development, 2012. Ederveen, S., DeGroot, H., Nahuis, R., Fertile Soil for Structural Funds?, Tjalling C.Koopmans Research Institute Discussion Paper Series, no. 03–14, October, 2003. European Commission, Quality of Public Administration. A Toolbox for Practitioners, 2015, disponibil online la ec.europa.eu/esf/BlobServlet?docId=13941&langId=en. European Commission, Digital Economy and Society Index 2015, Country Profile – Romania, 2014a. European Commission, Digital Agenda Scoreboard. Broadband markets, 2014b. European Commission, Programming Period 2014–2020. Monitoring and Evaluation of European Cohesion Policy, European Social Fund, Guidance Documents on Indicators of Public Administration Capacity Building, 2014c. European Commission, Commission Delegated Regulation on the European code of conduct on partnership in the framework of European Structural and Investment Funds, 2014d, disponibil online la http://ec.europa.eu/social/main.jsp?langId=ro&catId=89&newsId=2019&furtherNews=yes. European Commission, Poziţia serviciilor Comisiei cu privire la dezvoltarea unui Acord de i a unor programe în România în perioada 2014–2020, 2014e, disponibil online parteneriat ş la http://www.nord-vest.ro/Document_Files/Noutati-POR/00001408/7oqrk_Documentul%20de% 20pozitie%20al%20serviciilor%20Comisiei%20Europene_2014-2020.pdf. European Commission, Acord de Parteneriat România, 2014f, disponibil online la http://www.fonduri- ue.ro/files/documente-relevante/acord/Acord_de_Parteneriat_2014-2020_RO.pdf. European Commission, International Monetary Fund, OECD, United Nations, World Bank, System of National Accounts 2008, 2009, disponibil online la http://unstats.un.org/unsd/nationalaccount/ docs/SNA2008.pdf. Guvernul României, Strategia pentru consolidarea administraţiei publice 2014–2020, 2014a, disponibil online la http://www.fonduriadministratie.ro/strategia-pentru-consolidarea-administratiei- publice. Guvernul României, Strategia privind mai buna reglementare 2014–2020, 2014b, disponibil online la https://static.anaf.ro/static/25/Anaf/HG_1076_2014.pdf. Guvernul României, Strategia Naţională privind Agenda Digitală pentru România 2014–2020, 2015, disponibil online la http://www.monitoruloficial.ro/emonitornew/emonviewmof.php?fid=MS43 MjQwOTQ4MzI2MTk1RSszMA==. Kaufmann, D., Kraay, A., Mastruzzi, M., The Worldwide Governance Indicators: Methodology and Analytical Issues, 2010, disponibil online la http://info.worldbank.org/governance/wgi/index. aspx#doc. Marin, M., New and Old managers of Romanian Public Administration, Public Administration of the Future, Presented Papers from the 19th NISPAcee Annual Conference, NISPAcee Press, 2011. Marin, M., Defining and measuring public sector employment: Romania’s case, in “Journal of Community Positive Practice”, no. 4, 2012, pp. 667–680. 398 M. MARIN, A. NEGUŢ, C. PETRESCU, M. S. STĂNCULESCU, I. STĂNESCU 24 Ministerul Justiţiei, Strategia Naţională Anticorupţie 2012–2015, 2012, disponibil online la http:// sna.just.ro/SNA/SNA20122015.aspx. Ministerul Dezvoltării Regionale şi Administraţiei Publice, Agenţia Naţională a Funcţionarilor Publici () Proiectul Strategiei privind dezvoltarea funcţiei publice 2015–2020, 2015, disponibil online la http://www.anfp.gov.ro/R/Doc/2015/Transparenta%20decizionala/Strategia%20FP% 202020%20si%20Plan%20transparenta%20decizionala.pdf. Rose, R., Newton, N., Second European Quality of Life Survey. Evaluating the quality of society and public services, European Foundation for the Improvement of Living and Working Conditions, 2010, disponibil online la http://www.eurofound.europa.eu/sites/default/files/ef_publication/ field_ef_document/ef09110en.pdf. The Council of European Municipalities and Regions, Planning of EU structural funds. Is Local Government treated as a real partner?, 2014, disponibil onlinela http://www.ccre.org/en/ papiers/index_broch. University of Gothenburg, Measuring the Quality of Government and Subnational Variation, Report for the European Commission, Directorate General Regional Policy, 2010, disponibil online la http://ec.europa.eu/regional_policy/sources/docgener/studies/pdf/2010_government_1.pdf. Vet, J. M., Guijarro, A. F., Koppert, S., McClements, C., Assessment of administrative and institutional capacity building interventions and future needs in the context of European Social Fund (VC/2009/066 – 009), Final Report for DG Employment, Social Affairs and Equal Opportunities of the European Commission, Rotterdam, Ecorys, 2011. World Bank, Analysis of Capacity Building Activities in the Public Administration, 2013. Zamfir, C., Stănescu, I., (coord.), România la răscruce, opţiuni pentru viitor, Bucureşti, Editura ProUniversitaria, 2015. Zamfir, C., (coord.), Anghel, I., Arpinte, D., Bonea, G., Buligescu, B., Briciu, C., Deliu, A., Dumitru, M., Eremia, D., Ilie, S., Mihăilescu, A., Neagu, G., Preoteasa, A., Pop, C., Popa, C., Precupeţu, I., Preotesi, M., Rotaru, V., Runceanu, M., Şerban, M., Stanciu, M., Stănculescu, M., Stănescu, S., Stănescu, I., Tomescu, C., Tudor, E., Tufă, L., Zamfir, E., Analiza situaţiei României în torii domeniul calităţii vieţii, în Vlad, I., (coord.), Strategia de dezvoltare a României în urmă 20 de ani, vol. 1, 2015, pp. 284–308. his material sets out some specific objectives related to the general objective of developing the quality of the public administration as a T necessary condition for improving the quality of public services delivery and more generally, to better governance. The objectives are based on desk-research of national and international strategic documents and available datasets. These objectives relate to: i) public policy making and implementation; ii) human resources management and iii) e-government, as well as key enablers related to development of partnership capacity and the process of fiscal and administration decentralization. In order to monitor implementation of these objectives on the short, medium and long term, this material puts forward a series of key indicators to track Romania’s progress in attaining the general objective. The proposed targets cannot be reached if the following short-term objectives are not achieved: (i) improving the quality of statistics in the public sector; ii) development of the systems of awards and benefits for the public personnel; iii) implementing the European funded projects that target the training of public personnel; iv) increased financial and decisional autonomy of local public authorities; v) simplification of administrative procedures for accessing public services by the citizens; vi) improving digital competences of people from disadvantaged groups. Keywords: public administration; public policies; human resources; e-government. 